பிளாட்டினம்(IV) குளோரைடு

பிளாட்டினம்(IV) குளோரைடு (Platinum(IV) chloride) என்பது PtCl4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிளாட்டினமும் குளோரினும் சேர்ந்து உருவாகும் இச்சேர்மத்தில் பிளாட்டினம் +4 என்ற ஆக்சிசனேற்ற நிலையில் உள்ளது. பிளாட்டினம்(IV) குளோரைடு பழுப்பு நிறத்தில் திண்மமாகக் காணப்படுகிறது.

கட்டமைப்பு
P(IV) உலோக மையங்கள் ஓர் எண்முக ஒருங்கிணைப்பு வடிவவியலைப் பயன்படுத்துகின்றன, {PtCl6} இந்த வடிவவியலானது பலபடியை உருவாக்குவதன் மூலம் அடையப்படுகிறது. இதில் பாதி குளோரைடு ஈந்தணைவிகள் பிளாட்டினம் மையங்களுக்கு இடையே பாலமாக இருக்கும். இதன் பலபடிக் கட்டமைப்பின் காரணமாக, PtCl4 சேர்மம் குளோரைடு பால ஈந்தணைவிகளை உடைத்தால் மட்டுமே கரைகிறது. எனவே, HCl சேர்மத்தைச் சேர்ப்பது H2PtCl6 சேர்மத்தைக் கொடுக்கிறது. பிளாட்டினம்(IV) குளோரைடின் சிசு-PtCl4L2 வகை  இலூயிசு கார கூட்டுசேர் பொருட்கள் அறியப்படுகின்றன. ஆனால் இவை  Pt(II) தனிமத்தின் ஆக்சிசனேற்ற வழிப்பெறுதிகளாகவே தயாரிக்கப்படுகின்றன.

 400px <small>பிளாட்டினம்(IV) குளோரைடின் படிகக் கட்டமைப்பில் (PtCl4)∞ சங்கிலியின் ஒரு பகுதி 

தயாரிப்பு
PtCl4 முக்கியமாக குளோரோபிளாட்டினிக் அமிலத்திலிருந்து உருவாக்கப்படுகிறது. இது Pt உலோகத்தை இராச திராவகத்தில் கரைப்பதன் மூலம் பெறப்படுகிறது. H2PtCl6 சேர்மத்தை  220 °செல்சியசு வெப்பநிலை வரை சூடாக்குவதால் தூய்மையற்ற PtCl4 உருவாகும்:

H2PtCl6 → PtCl4 + 2 HCl

250 பாகை செல்சியசு வெப்பநிலையில் குளோரின் வாயுவின் கீழ் சூடாக்குவதன் மூலம் தூய்மையான பிளாட்டினம்(IV) குளோரைடை உருவாக்க முடியும்.

அதிகப்படியான அமிலங்கள் அகற்றப்பட்டால், PtCl4 ஆனது PtCl4·5(H2O) என்ற வாய்ப்பாட்டைக் கொண்ட ஐந்து நீரேற்றாக பெரிய சிவப்பு படிகங்களில் உள்ள நீரிய கரைசல்களிலிருந்து படிகமாகிறது. உலர் குளோரின் பாய்ச்சலில் சுமார் 300 பாகை செல்சியசு வெப்பநிலைக்கு வெப்பப்படுத்துவதன் மூலம் நீரிழப்பு செய்யப்படுகிறது. ஐந்துநீரேற்று நிலையானது என்பதால்  பிளாட்டினம்(IV) குளோரைடின் வணிக வடிவமாகப் பயன்படுத்தப்படுகிறது.

வினைகள்
பிளாட்டினம்(IV) குளோரைடை நீரிய காரத்துடன் சேர்த்து சூடுபடுத்தினால் [Pt(OH)6]2− அயனியைக் கொடுக்கிறது. மெத்தில் கிரிக்னார்ட்டு வினையாக்கிகளுடன் சேற்த்து பகுதி நீராற்பகுப்புக்கு உட்படுத்தினால் PtCl4 கனசதுரக் கொத்தாக மாறுகிறது [Pt(CH3)3(OH)]4Greenwood, N. N.; & Earnshaw, A. (1997). Chemistry of the Elements (2nd Edn.), Oxford:Butterworth-Heinemann. . Upon heating PtCl4 evolves chlorine to give PtCl2:

PtCl4 → PtCl2 + Cl2

பிளாட்டினத்தின் கனமான ஆலைடுகளான பிளாட்டினம்(IV) புரோமைடும் பிளாட்டினம்(IV) அயோடைடும் அறியப்படுகின்றன.

மேற்கோள்கள்

பகுப்பு:குளோரைடுகள்
பகுப்பு:பிளாட்டினம் குழு ஆலைடுகள்
பகுப்பு:பிளாட்டினம்(IV) சேர்மங்கள்